4. napirend						                             Ügyiratszám: TA/     /2025.

ELŐTERJESZTÉS
a Képviselő-testület 2025. május 29-i nyilvános ülésére


[bookmark: _Hlk482794603]Tárgy: 	A 2024. évi gyermekjóléti és gyermekvédelmi tevékenység átfogó értékelése

Előterjesztő: 	Gyarmati Kornél polgármester

Előkészítő: 	dr. Varga Viktória jegyző
	Fülöp Zoltán igazgatási ügyintéző
	

Tisztelt Képviselő-testület!

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 96. § (6) bekezdése szerint a helyi önkormányzat a gyermekjóléti és gyermekvédelmi feladatainak ellátásról minden év május 31-jéig jogszabályban meghatározott tartalommal átfogó értékelést készít, amelyet a képviselő-testület megtárgyal. 

Az értékelést a képviselő-testület általi megtárgyalást követően meg kell küldeni a gyámhivatalnak. A gyámhivatal az értékelés kézhezvételétől számított 30 napon belül javaslattal élhet a helyi önkormányzat felé. A helyi önkormányzat 60 napon belül érdemben megvizsgálja a gyámhivatal javaslatait és állásfoglalásáról, intézkedéséről tájékoztatja.

Az értékelés szempontjait a gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet 10. melléklete tartalmazza. 

A Gyvt., valamint a gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről szóló 331/2006. (XII.23.) Korm.rendelet 1. §-a szerint a gyámhatóság feladat- és hatáskörét jelenleg a települési önkormányzat jegyzője, a fővárosi és megyei kormányhivatal gyermekvédelmi és gyámügyi feladatkörében eljáró járási hivatala, továbbá a gyermekvédelmi és gyámügyi feladatkörében eljáró fővárosi és megyei kormányhivatal gyakorolja.

A fenti rendelkezésnek megfelelően ezúton terjesztem a Tisztelt Képviselő-testület elé az értékelést. Az anyag a Balatonfüredi Szociális Alapszolgáltatási Központ Család-és Gyermekjóléti Szolgálata, valamint Család-és Gyermekjóléti Központja beszámolójával teljes.

Kérem, hogy az előterjesztést megvitatni és az átfogó értékelést elfogadni szíveskedjenek.


HATÁROZATI JAVASLAT

Tagyon Község Önkormányzata Képviselő-testülete a gyermekjóléti és gyermekvédelmi feladatok 2024. évi ellátásáról szóló átfogó értékelést az előterjesztés mellékletét képező tartalommal elfogadja.

Szentantalfa, 2025. április 29.


									        Gyarmati Kornél
								    	           polgármester



Tagyon Község Önkormányzata
2024. évi gyermekjóléti és gyermekvédelmi feladatainak átfogó értékelése
(a gyámhatóságokról, valamint a gyermekvédelmi és gyámügyi eljárásról szóló 
149/1997. (IX.10.) Korm. rendelet 10. melléklete alapján)

1. A település demográfiai mutatói, különös tekintettel a 0 – 18 éves korosztály adataira:

Tagyon község állandó lakosainak száma 2024. január 1-jén: 112 fő.
A 0-18 éves korú gyermekek száma 25 fő. Korcsoportos megosztás szerint: 0-3 év közötti gyermekek száma: 5 fő, óvodáskorú gyermekek (4-6) száma: 4 fő, általános iskolás korú gyermekek (7-14) száma 10 fő, középiskolás korú gyermekek (15-18) száma: 6 fő.
1. Az önkormányzat által nyújtott pénzbeli, természetbeni ellátások biztosítása:

1. Rendszeres gyermekvédelmi kedvezmény az elmúlt évben nem került megállapításra. 
1. Hátrányos helyzetű gyermek státusza nem került megállapításra.
1. A községben élő családok gyermekei a szentantalfai Nivegy-völgyi Óvodába, illetve a Balatoncsicsó településen lévő Általános Iskolába járnak. A középiskolás tanulók vidékre járnak.
1. Bursa Hungarica felsőoktatási Önkormányzati Ösztöndíjra vonatkozó pályázat nem érkezett.

1. Az önkormányzat által biztosított személyes gondoskodást nyújtó ellátások bemutatása:

A gyermekjóléti szolgáltatást 2016. január 1-jétől a gyermekjóléti szolgáltatást a Balatonfüredi Szociális Alapszolgáltatási Központ Család- és Gyermekjóléti Szolgálat látja el. Lehetőség nyílt a gyermekjóléti feladatok szakszerű ellátására. A leginkább kihasznált gyermekjóléti szolgáltatási forma a családgondozás, valamint az információnyújtás, amelynek ellátásában 1 fő családgondozó működött közre. A szolgáltatás eredményesen működött. 

(A Gyermekjóléti Szolgálat tájékoztatója külön mellékletként kerül csatolásra.)


1. Jegyzői hatáskörben tett gyámhatósági intézkedések:

Védelembe vételre, nevelésbe vételre, illetve ideiglenes hatályú elhelyezésre a településen nem került sor.

1. A gyámhivatal székhelye szerinti önkormányzat által készített átfogó értékelés tartalmazza a jegyzői gyámhatósági intézkedésekre vonatkozó adatokon kívül a városi gyámhivatal hatósági intézkedéseire, feladataira vonatkozó adatokat is. -----
1. A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, megállapításainak bemutatása:

A Veszprém Vármegyei Kormányhivatal Hatósági Főosztály 2024-ben ellenőrzést nem végzett. 

1.  Jövőre vonatkozó javaslatok, célok meghatározása a Gyvt. előírásai alapján:

A gyermekvédelmi ellátások jelen formában alkalmasak a felmerülő problémák, a preventív jellegű feladatok megoldására. Súlyosabb helyzetek kezelésére a szakmai háttér biztosított.


1. A bűnmegelőzési program főbb pontjainak bemutatása:

Bűnmegelőzési program készült, 2015-ben került elfogadásra. Az önkormányzat szoros kapcsolatot ápol a Balatonfüredi Rendőr-kapitánysággal. Az együttműködés célja többek között a fiatalkorúak, továbbá az ifjú felnőtt korosztály elkövetővé válása, a droghasználat és kábítószer-bűnözés, a családon belüli erőszak megelőzése.

1. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek:

Tevékenységükből, jellegükből adódóan a helybeli civil szervezetek a szabadidős programok hasznos eltöltéséhez járulnak hozzá. Ebben aktív szerepe van az Szentantalfa-Nivegy-völgy Sportegyesületnek. Emellett működik a községi könyvtári szolgáltatás.

A gyermekjóléti szolgálat alapvető prevenciós feladata, hogy a gyermekek veszélyeztetettségének időben történő felismerése érdekében hatékony észlelő- és jelzőrendszert működtessen. A jelenlegi adottságok és mutatószámok alapján problémamentesnek minősíthető Tagyon településen a gyermekvédelmi munkaterület.


Tagyon, 2025. április 29.


							       dr. Varga Viktória 
								     jegyző

Beszámoló a Balatonfüredi Szociális Alapszolgáltatási Központ Család-és Gyermekjóléti Szolgálatának 2024. évben Tagyon község tekintetében kifejtett szakmai tevékenységéről

A 149/1997-es (IX. 10.) Kormányrendelet 10. számú mellékletében foglaltak szerint, az önkormányzat által biztosított személyes gondoskodást nyújtó ellátások bemutatása az alábbiak alapján készült:
· a települési önkormányzat demográfiai mutatói, a 0-18 éves korosztály vonatkozásában
· az önkormányzat által nyújtott pénzbeli, természetbeni ellátások bemutatása
· az önkormányzat által biztosított személyes gondoskodást nyújtó ellátások bemutatása:
· a gyermekjóléti szolgáltatás biztosításának módja, működésének tapasztalata
· az alapellátásban részesülők száma, a gyermekek veszélyeztetettségének oka, a várandós anyák gondozása, a családból kiemelt gyermekek szüleinek gondozása, a jelzőrendszer tagjaival való együttműködés tapasztalatai
· a gyermekek napközbeni ellátásának biztosítása, valamit az ezzel összefüggő adatok.

A gyermekjóléti szolgálat kötelezően ellátandó feladatait, a többször módosított 1997. évi XXXI. Tv., valamint a 15/1998. (IX. 30.) NM rendelet szabályozza.

A gyermekjóléti szolgáltatást, a Gyvt. 94-96.§. alapján a Balatonfüredi Többcélú Társulás fenntartásában működő, Balatonfüredi Szociális Alapszolgáltatási Központ Család-és Gyermekjóléti Szolgálata látja el.

Intézményünk, a Balatonfüred, Kéki utca 6. szám alatt található, ahol a feltételek adottak a hatékony feladatellátáshoz.


A Család-és Gyermekjóléti Szolgálat ellátási területe:

Balatonfüred város, valamint Aszófő, Balatonakali, Balatoncsicsó, Balatonszepezd, Balatonszőlős, Balatonudvari, Csopak, Dörgicse, Monoszló, Óbudavár, Örvényes, Paloznak, Pécsely, Szentantalfa, Szentjakabfa, Tagyon, Tihany, Vászoly, Zánka községek.

A Család- és Gyermekjóléti Szolgálat, szervezési, szolgáltatási és gondozási feladatait Balatonfüreden, és a teljes ellátási területén tárgyévben, 7 fő családsegítő látta el, 1 fő szociális asszisztens segítette a munkavégzést.

A gyermekjóléti szolgáltatás, mint alapfeladat, Balatonfüred Város, valamint az ellátott községek valamennyi gyermekkorú lakosára kiterjed.

A településen élő 0-18 éves korosztály demográfiai adatai

0-3 évesek:	5 fő
4-6 éves:        4 fő
7-14 éves:      10 fő
15-18 éves:     6 fő
Összesen:      25 fő
Hátrányos helyzetű gyermek (a kiadott igazolások alapján): 		0 fő
Halmozottan hátrányos helyzetű gyermek (a kiadott igazolások alapján): 	0 fő
Tárgyévben rendszeres gyermekvédelmi kedvezményben részesült:	0 fő

Gyermeket nevelő családok részére nyújtott önkormányzati támogatások:
· Normatív települési támogatás:                       25 gyermek összesen 850 Ft értékben

A személyes gondoskodást nyújtó ellátások

A gyermekjóléti szolgáltatás biztosításának módja, működésének tapasztalatai

A gyermekjóléti szolgáltatás olyan, a gyermekek érdekeit védő speciális szolgáltatás, amely a szociális munka módszereinek és eszközeinek felhasználásával szolgálja:
· a gyermek testi és lelki egészségének, családban történő nevelkedésének elősegítését
· a gyermek veszélyeztetettségének megelőzését
· a kialakult veszélyeztetettség megszüntetését, illetve
· a családjából kiemelt gyermek visszahelyezését.
A Család- és Gyermekjóléti Szolgálat ezen feladatköröket, az ellátási területén élők körében felmerülő szükségletekre való tekintettel lévő szervezési, szolgáltatási és gondozási tevékenysége által látja el.

A Balatonfüredi Szociális Alapszolgáltatási Központ Család- és Gyermekjóléti Szolgálata, az alábbi szolgáltatásokkal áll a szülők, valamint a gyermekek rendelkezésére:
· Információ nyújtása
· Hivatalos ügyek intézésében való közreműködés
· Életvezetési tanácsadás
· Nevelési tanácsadás
· Konfliktuskezelés
· Közvetítés más szakmai szolgáltatásba
· Szabadidős programok szervezése

A Család – és Gyermekjóléti Szolgálat gondozási tevékenysége 2024-ben Tagyon község vonatkozásában:
· Tagyon községben: 1 család/ 2 fő szerepelt nyilvántartásunkban.
· ebből tagyoni lakos gyermek: 1 fő
· 18 év feletti személy:			1 fő
· Családlátogatások száma:		11 alkalom
· Adományközvetítés:			9 alkalom
· Információnyújtás:                            4 alkalom
· Segítő beszélgetés                              10 alkalom
· Új esetek száma tárgyévben:		Nem keletkezett
· Nyilvántartott kiskorúak száma 2024. 12. 31-én: 1  fő

A segítő tevékenység során feltárt és kezelt problémák:
· Szülők, vagy család életvitele
· Családi-kapcsolati konfliktus
· Gyermeknevelési problémák
· Magatartás és/vagy teljesítményzavar
· Szülői elhanyagolás
· Gyermekintézménybe való beilleszkedési nehézség
· Szenvedélybetegségek
· Anyagi, megélhetési, lakhatási problémák

	Gyermekek napközbeni ellátásának biztosítása
Napközbeni ellátást biztosító intézmények:
	1./ Nivegy-völgyi Óvoda
· [bookmark: _Hlk130378847]Balatoncsicsó: 7 fő
· Szentantalfa: 34 fő
· Szentjakabfa: 4 fő
· Tagyon: 3 fő
· Zánka: 2 fő
· Monoszló: 2 fő
· Hátrányos helyzetű gyermek: 0 fő
· Fejlesztésben részesülő gyermek: 15 fő
	2./Nivegy-völgyi Német Nemzetiségi Nyelvoktató Általános Iskola és Alapfokú Művészeti iskola: 
· [bookmark: _Hlk130378880]Szentantalfa településről: 46 fő
· Balatoncsicsó: 10 fő
· Tagyon: 2 fő
· Óbudavár: 2 fő
· Zánka: 4 fő
· Szentjakabfa: 3 fő
· Egyéb: 13 fő
· Hátrányos helyzetű gyermek: 2 fő
· Fejlesztésre, korrepetálásra fordított idő: 36 óra

[bookmark: _Hlk130378905]Napközisek száma: 18 fő
Hátrányos helyzetű: 2 fő
Egészségügyi szolgáltatások a településen:
Védőnői/ háziorvosi szolgálat:

· [bookmark: _Hlk130378947]Gondozott várandósok száma a 7 település vonatkozásában: 	15 fő
· 0-6 éves gondozottak száma:		(2022-es adat)		          	79 fő
· Háziorvosi praxisba jelentkezett 0-18 évesek száma a körzetben: 425 fő
· Leggyakrabban tapasztal problémák: -  Asztma, allergia
                                                                        -  Emésztőrendszeri problémák
         						 -  Veleszületett problémák 
	             
Észlelő és jelzőrendszer működése

A jelzőrendszer hatékony működése a munkánk egyik legalapvetőbb célkitűzése, hiszen ez a veszélyeztetett gyermekeink számára kellő időben biztosított segítségnyújtás egyik nélkülözhetetlen feltétele. 
· A 2024-es évben, a Család-és Gyermekjóléti Szolgálat felé jelzés nem érkezett Tagyon község vonatkozásában, az Önkormányzat részéről

Az előző évekhez képest a jelzések száma nem mutat jelentős változást.
Az 1997. évi XXXI. tv. 17.§, valamint a 39.§ (3) alapján a Család-és Gyermekjóléti Szolgálat feladata, a gyermekek veszélyeztetettségének megelőzése, valamint a fennálló veszélyeztetettség megszüntetése, valamint ennek érdekében az észlelő és jelzőrendszer működtetése.  15/1998 NM rendelet 9.§ (3) alapján, a Család- és Gyermekjóléti Szolgálat és a jelzőrendszer tagjainak képviselői között, tevékenységük összehangolása érdekében, előre meghatározott témakörben, évente legalább hat alkalommal szakmaközi megbeszélést kell szervezni.  

Tárgyév folyamán 5 alkalommal került megszervezésre, az alábbi témakörökben:  
· 2024. 02. 08. Balatonfüredi Rendőrkapitánysággal közösen a „Járási Közbiztonsági Egyeztető Fórum Idősügyi Munkacsoportja” feladatainak egyeztetése.
· 2024. 04. 18. Balatonfüredi Rendőrkapitánysággal közösen „Felkészülés a nyári időszakra”, valamint a „Fűtéssel járó veszélyek megelőzése témakörben.
· 2024. 05. 02. Balatonfüredi Rendőrkapitánysággal közösen „Tájékoztatás nyújtása az „Iskolaőri” programról, valamint A fogyatékosságügyi tanácsadó helye és szerepe a szociális ellátó rendszerben”.
· 2024. 07. 04. Balatonfüredi Rendőrkapitánysággal közösen „Zaklatás az on-line térben és vagyonvédelem” témakörben.
· 2024. 10. 22. A balatonfüredi Rendőrkapitánysággal közösen „Áldozattá válás kivédéseinek lehetőségei és Felkészülés a téli időszakra” témakörben.

· A jelzőrendszer tagjaival történő szakmai konzultációkra, valamint esetmegbeszélésekre, az ellátott települések mindegyikén működtetett észlelő és jelzőrendszer tagjainak részvételével rendszeresen sor került.  


Szolgáltatási, szervezési tevékenységünk 2024-ben:

[bookmark: _Hlk101952440]A prevenciós céllal életre hívott „Szivárvány” Klub indulásakor elsősorban beilleszkedési, és kommunikációs nehézségekkel küzdő gyermekek számára nyújtott lehetőséget, részképességeik fejlesztésére. Az ellátási területünkön felmerült igényekhez igazodva azonban, idővel szolgáltatásunk valamennyi érdeklődő gyermek, család, és gyermekintézmény számára nyitottá, elérhetővé vált. 2023-as évtől „Csiperkék” Klub néven működik tovább.
Klubfoglalkozásaink heti rendszerességgel, csütörtökönként 15.30-tól 17.30-óráig zajlanak. Elsősorban kisiskolás korú gyermekek számára nyújt lehetőséget kézműves foglalkozásra, játékra, mozgásos foglalkozásokra. Fontosnak tartjuk a tradíciók ápolását, ezért az ünnepekhez kötődő rendszerességgel szervezünk hagyományőrző programokat is. A 2024-es évben összesen 35 klubfoglalkozásra került sor intézményünkben, a járványügyi korlátozó intézkedések miatt, ez a szám a korábbi évekhez képest jelentős emelkedést mutat.
A klubfoglalkozásokon kívül a nyári szünidőben több, egy-napos kirándulást is szerveztünk, melyre számos felajánlást kapott intézményünk a környező önkormányzatok egy részéről, egyházi szervezettől, magánszemélyektől egyaránt. Ezáltal tartalmas és gazdag programokat szervezhettünk a gyermekek részére. 
A nyári kirándulások, valamint a hagyományőrző programjaink az elmúlt évben érzékenyítő célt is szolgáltak- fontosnak tartjuk ugyanis, hogy a különböző korosztályokat, valamint a különböző nevelési, ellátási és foglalkozási igényekkel bíró gyermekeket, fiatalokat, felnőtteket közelebb hozzuk egymáshoz. Mindez a későbbi életük során pozitív hatással bír majd, az elfogadás tekintetében.  

2024. évben megrendezett programjaink:
·  2024. február 29-én: Farsanggal kezdtük meg az éves programjainkat.
· 2024. március 26-án: A Tihanyi Bencés Apátság felajánlásának köszönhetően, megtekintettük az új interaktív apátsági múzeumot, majd a gyermekek vendéglátásban részesültek.
· 2024. március 28-án: Húsvéti kirándulást szervezetünk, majd kincskeresésre és nyuszi-simogatásra került sor. 
· 2024. június 15-én: Egy balatonfüredi lakos egyéni vállalkozó támogatásának köszönhetően, ellátott gyermekeinknek gyermeknapot tudtunk szervezni, egész napos programokkal, légvárral, arcfestéssel bográcsozással.
· 2024. június 30-július 05-ig: Az Erzsébet táborra került sor Fonyódligeten.
· 2024. július 30-án: A Balatonfelvidéki Nemzeti Park Csopaki Látogatóközpontja, biztosított ingyenesen egy tartalmas délelőtt az érdeklődő gyermekeknek.
· 2024. 07. 31-én: A Plul Malmot látogattuk meg Csopakon.
· 2024. 08. 01-én: Kutyaterápiás rendőrségi bemutatót láthattak a gyermekek.
· 2024. 08. 02-án: Sport napot szerveztünk, melyet kisvonatozással kötöttünk össze.
· 2024. december 12-én: Egy vidám karácsonyi party-val zártuk az évet. 
[bookmark: _Hlk101952530]Mindezeken kívül gondoskodtunk:
–	Magánszemélyek
[bookmark: _Hlk101952561]–	Vállalkozók
–	Egyházi- és civil szervezetek által felajánlott anyagi és tárgyi eszközök rászorulókhoz történő eljuttatásáról is.
Az elmúlt évben gondoskodtunk tartós élelmiszer, tisztítószer eljuttatásáról minden rászoruló család részére. A felajánlások összegyűjtésében, koordinálásában nagyon sok magánszemély és intézmény vett részt és nyújtott segítséget, mind Balatonfüreden, mind pedig a környező településeken.
A beszámolóban kifejtett tények, adatok alapján megállapítható, hogy a Család-és Gyermekjóléti Szolgálat, valamint az észlelő-jelzőrendszer hatékony működtetéséhez szükséges feltételek adottak az ellátási területünkhöz tartozó valamennyi település tekintetében, így Tagyon községben is biztosítottak.
Ennek eredményeként a Család-és Gyermekjóléti Szolgálat 2024-ben kifejtett szakmai tevékenysége eredményesnek mondható.


Balatonfüred, 2025. április 16.


Szabó-Mészáros Katalin                                                                        Batyki Csilla
szakmai vezető                                                                                        családsegítő
